hotchpotch/miracl-hf-unified huggingface dataset:
Sala
Sala (kutoka neno la Kiarabu صلاة‎, ṣalāh), pia maombi, ni njia ambayo binadamu anauelekea ulimwengu wa roho, hasa kwa nia ya kuongea na Mungu kwa sauti au kimoyomoyo.
Malengo yake yanaweza kuwa tofauti: kusifu, kushukuru, kuomba au kujiachilia.
Upande wa pili sala ni kutafakari ili kusikiliza na kuelewa ujumbe wa Mungu.
Sala inaweza kufanywa na mtu peke yake au na wengi pamoja, hata kwa kuimba.
Dini zinaelekeza waumini wake kusali kwa namna mbalimbali.
Kanisa Katoliki lina maombi bayana sana ambayo wote walioko kanisani husali kwa pamoja. Maombi hayo hufunzwa kwa wote wanaoshiriki kanisani tangu wakiwa wachanga ili waweze kuiga wazee wao. Maombi hayo ni kama majibu ya Misa, rosari, maombi ya waumini, maombi ya toba na kujuta dhambi. Ni lazima Mkatoliki ajue vizuri sala hizo ili ashiriki kikamilifu ibada za Kikatoliki na kuamini katika Ukristo.
Sala inayotakiwa kutolewa na kila Mwislamu mara tano kwa siku hufuata utaratibu ufuatao kadri ya utaratibu wa Uislamu wa Kisunni:
1. Kutia nia
2. Kusimama katika swala ya faradhi pamoja na kuweza
3. Takbiri ya kufungia Swala
4. Kusoma Fatiha
5. Kurukuu
6. Kuitadili kwa kulingana sawa baada ya kurukuu
7. Kusujudu kwa viungo saba
8. Kukaa baina ya sijida mbili
9. Kukaa kwa Atahiyatu ya mwisho.
10. Kusoma Atahiyatu
11. Kumswalia Mtume ﷺ katika Atahiyatu ya mwisho.
12. Kutoa salamu
13. Kujituliza katika nguzo zote
14. Kutungamanisha baina ya nguzochanzo cha fiqhi ya ibada yenye picha zilizochorwa :https://www.al-feqh.com/sw
Stewart Group
Stewart Group au Alex Stewart Assayers ni kampuni la Uingereza.
Saumu
Saumu (kutoka neno la Kiarabu صوم, "sawm", linalotokana na Kiaramu ܨܘܡܐ, "ṣawmā". Maana yake ni "kujikatalia", kama neno la Kiebrania "tsom") ni tendo la kujinyima chakula kwa sababu za kidini, ili kuweka roho huru kutoka utawala wa mwili wake, iweze kuinuka kwa Mungu na kutafakari kwa urahisi zaidi.
Kuna pia malengo mengine ya saumu, kama vile kushikamana na mafukara.
Karibu dini zote zinafundisha umuhimu wa saumu, lakini namna ya kufunga chakula ni tofauti.
Uyahudi, madhehebu mengi ya Ukristo na hasa Uislamu vina siku maalumu za toba zinazodai kufunga.
Yesu, aliyefunga jangwani siku arubaini mfululizo, aliwaelekeza wafuasi wake hasa namna ya kufunga, akiwadai wasijitafutie sifa kwa binadamu wenzao.
Katika Matendo ya Mitume tunaweza kusoma juu ya mafungo yaliyoendana na sala katika jumuia za kwanza za Kanisa.
Matendo ya toba yanazingatiwa bado hasa na watawa, kwa namna ya pekee wamonaki.
Waislamu wanapaswa kufunga chakula na kinywaji, yakiwemo maji, kuanzia alfajiri hadi magharibi mwezi mzima wa Ramadhani.
Saumu ina fadhila kubwa sana, na thawabu nyingi mno tena maradufu, na kwa hakika Mwenyezi Mungu ameinasibisha saumu kwake yeye kwa ajili ya kuipa utukufu na kuitukuza. Katika Hadithi Al-Qudsy iliyopokewa na swahaba Abu Hurayrah, anasema: Amesema Mtume wa Mwenyezi Mungu ﷺ: “kila tendo la mwanadamu huongezwa malipo ya wema wake mara kumi ya mfano wa jema hilo alilolitenda mpaka hufikia kuongezwa (huku kwa malipo ya wema huo) hadi nyogeza mara sabiini. Anasema Mwenyezi Mungu Mtukufu: Isipokuwa saumu, kwani hiyo saumu ni yangu mimi, na mimi ndiye mwenye kutoa malipo yake; (mja wangu) anaacha matamanio yake na chakula chake kwa ajili yangu. Katika kufunga saumu kuna furaha mbili: furaha (ya kwanza) ni pale anapofungua saumu aliyefunga, na furaha (ya pili) ni wakati (aliyefunga) atakapokutana na Mola wake. Na harufu inayotoka kwenye kinywa cha aliyefunga ni nzuri sana mbele ya Mwenyezi Mungu kushinda harufu ya miski”.
Baadhi ya fadhila za saumu katika Uislamu:
Asema Mwenyezi Mungu: Enyi mloamini! Mmeandikiwa Saumu, kama waliyo andkikwa walio kuwa kabla yenu ili mpate kucha mungu.(Mfunge) siku maalumu za kuhisabika.na atakaye kuwa miongoni mwenu mgonjwa au yumo safarini basi atimiza hisabu katika siku nyingine. Na wale wasio weza watoe fidiya kwa kumlisha masikini na atakaye fanya wema kwa kujitolea, Basi ni bora kwake na Mkifunga ni bora kwenu kama mnajua.
John Coltrane
John William "Trane" Coltrane (23 Septemba 1926 – 17 Julai 1967) alikuwa mwanamuziki wa Marekani. Alikuwa anapiga muziki ya jazz. Mwaka wa 2007 alituzwa tuzo maalumu ya Tuzo ya Pulitzer ya Muziki kwa kazi ya maisha yake, yaani baada ya kifo chake.
Charlie Parker
Charles Parker, Jr. (29 Agosti 1920 – 12 Machi 1955) alikuwa mwanamuziki wa Marekani. Alikuwa anapiga muziki ya jazz.
Billy Strayhorn
William Thomas "Billy" Strayhorn (29 Novemba 1915 – 31 Mei 1967) alikuwa mwanamuziki wa Marekani. Alikuwa anapiga muziki ya jazz.
Dave Brubeck
David Brubeck (6 Desemba 1920 - 5 Desemba, 2012) alikuwa mwanamuziki wa Marekani. Alikuwa anapiga muziki ya jazz. Ala yake ilikuwa kinanda.
Dizzy Gillespie
John Birks "Dizzy" Gillespie (* 21 Oktoba 1917 Cheraw, South Carolina; † 6 Januari 1993 Englewood, New Jersey) alikuwa mwanamuziki wa Marekani. Alikuwa anapiga muziki ya jazz.
Benny Goodman
Benjamin David Goodman (30 Mei 1909 – 13 Juni 1986) alikuwa mwanamuziki wa Marekani. Alikuwa anapiga muziki ya jazz.
Max Roach
Maxwell Lemuel Roach (10 Januari 1924 – 16 Agosti 2007) alikuwa mwanamuziki wa Marekani. Alikuwa anapiga muziki ya jazz.
Coleman Hawkins
Coleman Randolph Hawkins (21 Novemba 1904 – 19 Mei 1969) alikuwa mwanamuziki wa Marekani. Alikuwa anapiga muziki ya jazz.
Lionel Hampton
Lionel Leo Hampton (20 Aprili 1908 – 31 Agosti 2002) alikuwa mwanamuziki wa Marekani. Alikuwa anapiga muziki ya jazz.
Gene Krupa
Eugene Bertram Krupa (15 Januari 1909 – 16 Oktoba 1973) alikuwa mwanamuziki wa Marekani. Alikuwa anapiga muziki ya jazz.
Jaco Pastorius
John Francis Anthony "Jaco" Pastorius III (1 Desemba 1951 – 21 Septemba 1987) alikuwa mwanamuziki wa Marekani. Alikuwa anapiga muziki ya jazz.
Jean-Luc Ponty
Jean-Luc Ponty (amezaliwa 29 Septemba 1942) alikuwa mwanamuziki wa Ufaransa. Alikuwa anapiga muziki ya jazz.
Keith Jarrett
Keith Jarrett (amezaliwa 8 Mei 1945) alikuwa mwanamuziki wa Marekani. Alikuwa anapiga muziki ya jazz.
Art Blakey
Arthur "Art" Blakey au Abdullah Ibn Buhaina (11 Oktoba 1919 – 16 Oktoba 1990) alikuwa mwanamuziki wa Marekani. Alikuwa anapiga muziki ya jazz.
Thelonious Monk
Thelonious Monk (10 Oktoba 1917 – 17 Februari 1982) alikuwa mwanamuziki wa Marekani. Alikuwa anapiga muziki ya jazz. Mwaka wa 2006 alituzwa tuzo maalumu ya Tuzo ya Pulitzer ya Muziki kwa kazi ya maisha yake, yaani baada ya kifo chake.
Marcus Nispel
Marcus Nispel (amezaliwa tar. 15 Aprili 1963 mjini Frankfurt am Main, Ujerumani) ni mwongozaji na mtayarishaji wa filamu wa Kijerumani-Kimarekani.
Karl Urban
Karl-Heinz Urban (amezaliwa tar. 7 Juni 1972) ni mwigizahu wa filamu kutoka nchini New Zealand. Anafahamika zaidi kwa kucheza kama Éomer katika sehemu ya pili na ya tatu ya mfululizo wa filamu za Peter Jackson ya "The Lord of the Rings" trilogy, na Dr Leonard McCoy kwenye filamu ya mwaka wa 2009 "Star Trek". Amecheza kama Vaako katika "The Chronicles of Riddick" na mwuaji wa Kirusi Kirill katika filamu ya "The Bourne Supremacy", na kupata tuzo kwa ajili ya michakaliko yake ya katika filamu za Kinew Zealand "The Price of Milk" na "Out of the Blue".
Moon Bloodgood
Moon Bloodgood (amezaliwa tar. 20 Septemba 1975) ni mwigizaji wa filamu na mwanamitindo kutoka nchini Marekani. Amecheza kama "Lt. Blair Williams" kwenye filamu ya Warner Bros., "" akiwa pamoja na Christian Bale kwa mwongozaji McG. Bloodgood awali alicheza katika filamu ya "Eight Below" kwa Disney na "Pathfinder" kwa ajili ya 20th Century Fox.
Christopher Walken
Ronald Walken (amezaliwa tar. 31 Machi 1943) akiwa kama mwigizaji, hutumia jina la Christopher Walken, ni mwigizaji wa filamu na televisheni kutoka nchini Marekani. Anafahamika zaidi kwa kucheza kama muhusika mwasi au kichaa. Kuna ki[indi hutumia picha ile kwa ajili ya vionjo vya kuchekesha. Huyu, alizaliwa mjini Queens, New York na baba Mjerumani na mama Mscotland.
Tom Hanks
Tom Hanks (amezaliwa tar. 9 Julai 1956) ni mwigizaji na mtayarishaji wa filamu kutoka nchini Marekani. Anafahamika zaidi kwa kucheza uhusika kadha wa kadha.
Dustin Hoffman
Dustin Lee Hoffman (amezaliwa tar. 8 Agosti 1937) ni mwigizaji wa filamu kutoka nchini Marekani. Amepata kucheza katika mafilamu kibao.
Hoffman alizaliwa mjini Los Angeles, California. Ni mtoto wa Lillian, mpiga piano wa muziki wa jazz, na Harry Hoffman, ambaye anafanyakazi katika kampuni ya filamu ya Columbia Pictures, ambapo alikuwa akifanyakazi kama mpambaji kabla ya kuwa mwuzaji fanicha. Kaka yake, Ronald, ni mwanasheria na mwana-uchumi. Familia ya Hoffman ni Wayahudi, japokuwa yeye mwenyewe hakukulia katika madhehebu ya dini hiyo.Alimaliza elimu yake ya juu katika shule iliopo mjini Los Angeles mnamo 1955.
John Travolta
John Joseph Travolta (amezaliwa tar. 18 Februari 1954) ni mwigizaji, dansa na mwimbaji kutoka nchini Marekani. Ameanza kujulikana kwa mara yake ya kwanza kunako miaka ya 1970, baada ya kuonekana katika mfululizo wa televisheni. Mfululizo huo ni "Welcome Back, Kotter" na nyota katika filamu zenye mafanikio makubwa kabisa ya "Saturday Night Fever" na "Grease". Kazi za Travolta zilianza kuvuma tena kwenye miaka ya 1990, kupata kucheza katika filamu ya "Pulp Fiction", na tangu hapo akawa anaendelea kuwa nyota wa filamu za Hollywood films, katika "Face/Off", "Ladder 49" na "Wild Hogs".
Orlando Bloom
Orlando Jonathan Blanchard Bloom (amezaliwa tar. 13 Januari 1977, mjini Canterbury, Uingereza) ni mwigizaji filamu kutoka nchini Uingereza. Anafahamika zaidi kwa kucheza kama Legolas Greenleaf kwenye seti nzima ya filamu ya The Lord of the Rings.
Mnamo mwaka wa 1993, alihamia mjini London kwa kuongeza tija ya shughuli zake, kwa kufanya japo vijisehemu katika mfululizo wa TV kama "Casualty". Halafu baadaye kwenye igizo la "The Seagull", "Twelfth Night", na "Trojan Women". Hizi ni roli ambazo zinachukua mda mrefu kabla ya kumaliza elimu hiyo kule katika shule ya mjini London.
Hapa kuna orodha chache za filamu ambazo amecheza kama muhusika muhimu kabisa:
Pirates of the Caribbean 3: At World's End (2007)
Jack Nicholson
Jack Nicholson (amezaliwa tar. 22 Aprili 1937 mjini Neptune, New Jersey) ni mwigizaji wa filamu kutoka nchini Marekani. Awali alianza kama mtunzi na mshiriki wa kujiegesha. Ameanza kuwa nyota mnamo 1969 pale alipotua na katika kijisehemu kidogo cha katika filamu ya "Easy Rider".
Miongoni mwa filamu zake nyingine ni pamoja na "Five Easy Pieces" (1970), "Carnal Knowledge" (1971), "Tommy" (1975), "One Flew Over the Cuckoo's Nest" (1975), "The Shining" (1980), "Batman" (1989), "Mars Attacks" (1996), "As Good as it Gets" (1997), "About Schmidt" (2002), na "Anger Management" (2003).
Al Pacino
Alfredo James "Al" Pacino (amezaliwa tar. 25 Aprili 1940) ni mwigizaji wa filamu kutoka nchini Marekani. Huyu amepata kushinda Tuzo ya Academy akiwa kama Mwigizaji Bora, Tuzo ya Emmy, Tuzo ya Tony mbili. Huenda akawa anafhamika zaidi kwa kucheza kama Tony Montana kutoka katika filamu ya "Scarface" na Michael Corleone kwenye filamu ya "The Godfather".
Sylvester Stallone
Sylvester Gardenzio Stallone (amezaliwa tar. 6 Julai 1946), amepewa jina la utani kama Sly Stallone, ni mshindi wa Tuzo za Academy - akiwa kama mwigizaji, mwongozaji na mwindishi-skrini bora wa filamu wa Kimarekani.
Huyu ni mmoja kati wa watu walioingiza fedha nyingi sana katika sanduku la ofisi kwa miaka ya 1970 na 1990. Sylvester Stallone, ni kioo na shujaa wa filamu za mapigano. Amecheza nyusika mbili ambazo ni mashuhuri sana: Rocky Balboa, mwana-masumbwi mmoja aliyeshinda mashindano kwa kupigana kwa upenzi na imani, na John Rambo, askari shupavu aliyefanya kazi za hatari vitani.
Robin Williams
Robin McLaurin Williams (21 Julai 1951 – 11 Agosti 2014) alikuwa mwigizaji wa filamu na mchekeshaji kutoka nchini Marekani. Amenza kuwa maarufu kwa mara yake ya kwanza kwenye kipindi cha televisheni cha "Mork & Mindy".
Flora Purim
Flora Purim (amezaliwa tar. 6 Machi 1942, mjini Rio de Janeiro, Brazil) alikuwa mwanamuziki wa Brazil. Alikuwa anapiga muziki ya jazz.
Chick Corea
Armando Anthony "Chick" Corea (amezaliwa 12 Juni 1941) alikuwa mwanamuziki wa Marekani. Alikuwa anapiga muziki ya jazz.
Ignas wa Antiokia
Ignas wa Antiokia (kwa Kigiriki Ἰγνάτιος, Ignatios: lakini alijulikana pia kwa jina la Θεοφόρος, Theophoros, yaani "Mleta Mungu") alizaliwa kati ya 35 na 50 B.K. akafa kati ya 98 na 117.
Ni kati ya Mababu wa Kanisa wa kwanza, akiwa askofu wa tatu wa Antiokia na mwanafunzi wa Mitume wa Yesu.
Sikukuu yake inaadhimishwa na Waorthodoksi tarehe 20 Desemba, lakini na Wakatoliki, Waanglikana na Waorthodoksi wa Mashariki kwenye 17 Oktoba.
Akielekea kifodini chake huko Roma, aliandika barua kadhaa kwa makanisa na kwa Polikarp Mtakatifu ambazo 7 za hakika zimetunzwa kama kielelezo cha teolojia ya awali ya Ukristo. Humo kwa mara ya kwanza tunasoma juu ya Kanisa Katoliki ambalo linaitwa hivi kwa kulitofautisha na makundi ya Wakristo waliotengana nalo.
Kati ya mada muhimu zaidi kuna Kanisa, sakramenti na nafasi ya askofu pekee katika kila jimbo.
Barua zake zimetafsiriwa kwa Kiswahili na kutolewa Italia kama ifuatavyo:
MT. IGNASI WA ANTIOKIA, Nyaraka - tafsiri ya B. Santopadre n.k. – ed. E.M.I. – Bologna 1992 – ISBN 88-307-0404-0
Damian Mtakatifu
Mtakatifu Damiano (alifariki kati ya 287 na 303) alikuwa daktari katika maeneo ya Uturuki. Pia alikuwa mdogo wa Cosmas Mtakatifu.
Hali ya maisha na kifo chake haijulikani kwa uhakika.
Sikukuu yake ni tarehe 27 Septemba.
Takriban mwaka 530, Papa Felix IV aliwatolea Watakatifu Kosma na Damiano basilika maarufu katika mji wa Roma.
Lech Wałęsa
Lech Walesa (Kipoland: Lech Wałęsa (inatamkwa [lɛx vaˈwɛ̃sa]) (amezaliwa tar. 29 Septemba 1943) alikuwa mfanbyakazi wa mameli na mwanasiasa ambaye amezoeleka kuwa kama kiongozi wa Solidarity na Rais wa zamani wa Poland. Mwaka wa 1983, alikuwa mshindi wa Tuzo ya Nobeli ya Amani.
Wałęsa alizaliwa mjini Popowo, Poland, mnamo tar. 29 Septemba ya mwaka wa 1943, kwa baba seremala na mkewe. Alihitimu elimu ya msingi na baadaye shule ya ufundi, kabla ya kuingia Lenin Shipyard (kampuni la ujenzi wa mameli) huko mjini Gdańsk ("Stocznia Gdańska im. Lenina", sasa hivi "Stocznia Gdańska") akiwa kama fundi wa masuala ya umeme mnamo mwaka wa 1970. Kunako mwaka wa 1969 amemwoa Bi. Danuta Gołoś, na wawili hao sasa hivi wana watoto wanane. Mtoto wake wa kiume anaitwa Jarosław Wałęsa ni Mbunge katika bunge la Poland. Lech Wałęsa ni mt'iifu wa Kanisa Katoliki, na akasema kwamba imani yake imemsaidia daima akiwa na shida wakati wa harakati za Solidarity.
Wikipedia ya Kialbania
Wikipedia ya Albania "(Kialbania: Wikipedia shqip)" ni toleo la kamusi elezo ya Wikipedia kwa lugha ya Kialbania. Wikipedia hii, ilianzishwa mnamo tar. 12 Oktoba 2003. Na kwa tar. 22 Aprili 2008, Wikipedia hii imevuka idadi ya makala zaidi ya 20,000na ni Wikipedia ya 52 kwa ukubwa wa hesabu ya wingi wa makala.
Solidarity
Solidarity (Kiswahili: "Mshikamano") ulikuwa muungano wa kibiashara wa Kipoland, ambao mpaka 1989 jukumu muhimu katika kupinga utawala wa Kikomunisti nchini Poland uliokuwa ukichezwa. Wanahistoria wa Mshikamano tewens kuonekana kama moja ya vipengele muhimu katika anguko la Ukomunisti katika Ukanda wa Mashariki. Hadi 2001 kiilikuwa chama kikubwa kabisa cha kisiasa. Kiongozi wa mshikamano huu ni rais wa zamani wa Poland Mh. Lech Wałęsa.
Łomża
Łomża ni mji uliopo mjini kaskazini-mashariki mwa nchi ya Poland, takriban maili 90 (150 km) kutoka mjini Warsaw na maili 50 (81 km) kutoka Białystok. Upo ng'ambo ya mto Narew ulikuwa katika Podlaskie Voivodeship tangu 1999; awali, ulikuwa mji mkuu wa Lomza Voivodeship (1975-1998). Huu ni mji mkuu wa Jimbo la Łomża na makao makuu ya Dayosisi ya Romani Katoliki ya Łomża tangu 1925.
Łomża ndiyo inaongoza kwa uchumi, elimu na kituo cha utamaduni katika kaskazini-mashariki mwa Masovia na ni moja kati ya miji mikuu ya Podlaskie Voivodeship (badala ya Białystok na Suwałki). Inatoa jina lake kwa maeneo yaliyolindwa yaitwayo Łomża Landscape Park.
Łomża ilikuwa njia kuu ya majeshi Kirusi yaliyosalimu amri kwa kufuatia kushindwa wakati wa Mapigano ya Warsaw mnamo mwaka wa 1920 katika Vita ya Kipoland-Kisovyeti.
Mnamo mwezi wa Septemba 1939, Łomża ilikuwa katika sehemu ya USSR. Mnamo mwezi wa Juni 1941, ilichukuliwa na Ujerumani kwenye saa ya kuzuka kwa Vita Kuu ya Pili ya Dunia. Mwishoni mwa 1944, USSR wakauchukua tena mji na kuurejesha kwa Poland ya leo.
Data ya mwaka wa 2007:
Łomża ina wakazi 63,036 ina inachukua sehemu ya tatu katika Podlaskie Voivodeship. Mwishoni mwa mwaka wa 2006 ongezeko la watu lilikuwa kubwa na kufikia kiasi cha 1,3 kwa wakazi 1000 ambamo sehemu zingine ufuatiliaji wa uhamiaji ulikuwa si mzuri (-520). Idadi ya watu wasio na kazi mwishoni mwa mwezi Mei 2008 ilifikia 10,2%. Kwa mujibu wa data za mwaka wa 2006 wastani wa kipato kwa mkazi kilifikia 2,942.31 zł.
Saint Paul, Minnesota
Saint Paul ni jina la mji mkuu wa jimbo la Minnesota huko nchini Marekani. Upo katika eneo la Mto Mississippi kutoka Minneapolis. Pale watu wanapozungumzia kuhusu miji hii, wanaiita Miji Pacha. Kwa mujibu wa sensa iliyofanyika mnamo mwaka wa 2000, mji una wakazi wapatao 300,000 wanaoishi katika mji huu. Mji upo m 214 kutoka juu ya usawa wa bahari. Eneo lake ni 145.5 km².
Jefferson City, Missouri
Jefferson City ni jina la mji mkuu wa jimbo la Missouri huko nchini Marekani. Kwa mujibu wa sensa iliyofanyika mnamo mwaka wa 2008, mji una wakazi wapatao 41,000 wanaoishi katika mji huu. Mji upo m 192 kutoka juu ya usawa wa bahari. Eneo lake ni 73.2 km².
Lincoln, Nebraska
Lincoln, Nebraska ni jina la mji mkuu wa jimbo la Nebraska huko nchini Marekani.
Shore (Muscicapidae)
Shore, shorwe au sholwe ni ndege wadogo wa nusufamilia Muscicapinae katika familia Muscicapidae. Spishi nyingine zinaitwa chekiro, kidaku au gongo shaba. Spishi kadhaa za familia Pycnonotidae zinaitwa shore pia. Wale wa Muscicapinae wana rangi ya kahawa, kijivu au nyeusi kwa kawaida, lakini spishi nyingine wana rangi kali kama buluu, nyekundu, manjano na machungwa. Shore wanatokea misitu na maeneo mengine yenye miti katika Afrika na Asia. Hula wadudu. Kwa kawaida shore hukaa tawi wakiangalia ujirani. Wakiona mdudu huruka ili kumkamata na kurudi tawi. Hujenga tago lao kwa umbo wa kikombe katika tundu la mti au dhidhi ya shina. Jike huyataga mayai 2-6.
Pasifiko wa San Severino
Pasifiko Divini wa San Severino (1 Machi 1653 - 24 Septemba 1721) alikuwa mtawa wa shirika la Ndugu Wadogo (tawi la Wareformati) na padri wa Kanisa Katoliki.
Kesi ya kumtangaza mtakatifu ilianza mwaka 1740; Papa Pius VI alimtangaza mwenye heri tarehe 4 Agosti 1786, na Papa Gregori XVI alimtangaza mtakatifu tarehe 26 Mei 1839.
Sikukuu yake inaadhimishwa kila mwaka tarehe 24 Septemba.
Alizaliwa na Antonio Maria Divini na Mariangela Bruni huko San Severino (wilaya ya Macerata, mkoa wa Marche, nchini Italia).
Wazazi wake walifariki muda mfupi baada ya yeye kupata kipaimara, akiwa na umri wa miaka 3.
Alipatwa na tabu nyingi mpaka Desemba 1670, alipovikwa kanzu ya Kifransisko huko Forano.
Alipata upadrisho tarehe 4 Juni 1678, akawa mwalimu wa falsafa (1680-1683) wa watawa vijana wa shirika lake.
Halafu kwa miaka sita akafanya kazi ya kuhubiri katika maeneo ya kandokando.
Baada ya hapo alivumilia kishujaa mateso mengi, kama vile uwete, upofu na uziwi kwa karibu miaka 29.
Kisha kushindwa na ulemavu huo wote asiendelee na utume wa kuhubiri, alikazania maisha ya sala, akijaliwa na Mungu njozi na uwezo wa kutenda miujiza.
Pamoja na hayo, miaka (1692-1693) alikuwa mhudumu wa konventi ya Mt. Maria delle Grazie huko San Severino, alipokuja kufariki.
Upadirisho
Upadirisho ni sakramenti ya kumwekea wakfu mtu katika daraja ya upadri.
Kanisa Katoliki na Waorthodoksi wanauona kuwa wa lazima kabisa ili mtu aweze kutoa huduma za kasisi.
Madende
Madende ni ndege wa jenasi "Cichladusa" katika familia ya Muscicapidae. Zamani waliainishwa katika familia ya mikesha (Turdidae). Wana mnasaba na kurumbiza na wanafanana nao.
Wana rangi ya kahawa mgongoni na nyeupe chini; madende madoadoa ana madoa meusi kidarini na tumboni. Hawa ni ndege wa misitu mikavu ya Afrika. Madume ya spishi hizi waimba vizuri. Hula wadudu hasa. Hujenga tago lao kwa umbo wa kikombe katika au chini ya kichaka. Jike huyataga mayai 2-4.
Bambi (Unguja Kati)
Bambi ni kata ya Wilaya ya Kati katika Mkoa wa Unguja Kusini, Tanzania. Kwa mujibu wa sensa iliyofanyika mwaka wa 2002, kata ina wakazi wapatao 2,390 waishio humo.
Spice
Spice ni albamu ya kwanza ya kundi la muziki wa pop la Kiingereza, Spice Girls. Albamu ilitolewa mnamo tar. 4 Novemba katika mwaka wa 1996 na studio ya Virgin Records.Albamu ilirekodiwa kwenye studio za Olympic Studio ya mjini Barnes, London kati ya mwaka 1995 na 1996, na watayarishaji kama vile Matt Rowe, Richard Stannard, Eliot Kennedy na watayarishaji wawili wajulikanao kwa jina la Absolute.
Single tano zilitolewa kutoka katika alabmu hii: "Wannabe", "Say You'll Be There", "2 Become 1", "Who Do You Think You Are" na "Mama"; "Who Do You Think You Are" na "Mama" zilitolewa kama A-side na B-side kwa upande wa Uingereza, Ireland na nchi zingine. Single ya kwanza, "Wannabe", imekwenda shika nafasi ya kwanza katika nchi takriban 31, na single ya pili, "Say You'll Be There" na "2 Become 1", zimeshika nafasi ya kwanza katika nchi zipatazo 53. "Who Do You Think You Are" ilitolewa kama single rasmi ya Comic Relief kwa upande wa UK ikiwa kama double A-side pamoja na "Mama" na nyimbo zote mbili zilifikia kilele cha chati za 20 bora katika Ulaya, Australia na New Zealand.
"Spice" walipata mafanikio makubwa sana ulimwengu. Albamu ilitunukiwa Platinum 10 nchini UK na British Phonographic Industry na nchini Canada na Canadian Recording Industry Association, Platinum 8 kwa upande wa Ulaya zilitolewa na International Federation of the Phonographic Industry katika tuzo zao za mwaka wa 1997 mashuhuri kama European music awards, na 7x Platinum kwa upande Marekani zilitolewa na Recording Industry Association of America. Kwa ujumla, albamu imeuza kopi milioni 23 kwa hesabu ya dunia nzima, na kuifanya iwe albamu iliouza vizuri katika historia ya makundi ya muziki kwa upande wa wasichana.
Forever
Forever ni jina la albamu ya tatu ya kundi la muziki wa pop la Kiingereza, Spice Girls. Albamu ilitolewa mnamo mwaka wa 2000. Hii ni albamu pekee walioitoa bila kuwepo kwa Geri Halliwell (ambaye alirejea kundini mnamo mwaka wa 2007 wakati kutoa albamu yao "Greatest Hits"). Albamu imeona polomoko kubwa kabisa la mauzo ukifananisha na zile albamu mbili za awali, lakini pia ilikuwa kwa sababu ya kukosa promosheni hasa katika Marekani, ambapo albamu zao awali ziliuza sana. Ulikuwa muda huu ambao ile kitu ya kuitwa "Spice Mania" imeanza kufifia. Licha ya mambo yote hayo yaliyotokea, "Forever" imeweza kuuza takriban nakala milioni 3 kwa hesabu ya dunia nzima na kushika nafasi ya pili katika chati za Uingereza nyuma ya albamu ya Westlife, "Coast to Coast".
Greatest Hits (albamu ya Spice Girls)
Greatest Hits ni mkusanyikao wa vibao vikali vya kundi la muziki wa pop la Kiingereza, Spice Girls. Na pia ndiyo albamu ya kwanza kutolewa baada ya miaka saba na ilisaidiwa na sindikizo la ziara yao ya kimataifa. Ilipata kutolewa moja kwa moja dunia kote mnamo mwezi wa Novemba katika mwaka wa 2007, kasoro Marekani pekee ambapo ilipata kutolewa mwisho 6 Novemba 2007 na kuja kutolewa ile kamili mnamo tar. 15 Januari 2008. "Greatest Hits" imeuza takriban nakala zaidi ya milioni 1.7 kwa hesabu ya dunia nzima.Mauoz ya IFPI:1,700,000
Victoria Beckham
Victoria Caroline Beckham (amezaliwa tar. 17 Aprili 1974) ni mwimbaji na msanifu mavazi kutoka nchini Uingereza. Anafahamika sana kwa kuwa kama mmoja kati ya wanakundi la wasichana waimbao muziki wa pop la Spice Girls. Pia, anafahamika zaidi kwa vile kaolewa na mchezaji soka la kulipwa huko nchini Uingereza - David Beckham, ambaye pia mwanasoka mashuhuri kabisa. Jina lake la utani ni Posh Spice, kwa sababu anapenda kuvaa nguo zinazimpendezesha kwake.
Kidaku
Vidaku ni ndege wadogo wa jenasi "Melaenornis" katika familia Muscicapidae. Spishi kadhaa ziliainishwa katika jenasi "Bradornis" na "Dioptrornis" lakina jenasi hizi zimeunganishwa na "Melaenornis" sasa. Spishi moja inaitwa chekiro. Ndege hawa wana rangi kijivu na/au nyeusi. Wanatokea misitu na maeneo mengine yenye miti katika Afrika. Hula wadudu. Kwa kawaida vidaku hukaa tawi wakiangalia ujirani. Wakiona mdudu huruka ili kumkamata na kurudi tawi. Hujenga tago lao kwa umbo wa kikombe katika tundu la mti au dhidhi ya shina. Jike huyataga mayai 2-6.
Anna Maria Jopek
Anna Maria Jopek (amezaliwa tar. 14 Desemba 1970 mjini Warshawa, Poland) ni mwimbaji wa muziki (wa Pop, Jazz, Fusion) na mtunzi wa Kipoland.
Wareformati
Wareformati ni jina la watawa wa mashirika mbalimbali waliofuata urekebisho.
Kwa mfano, katika karne ya 16 Ndugu Wadogo wa Italia waliokuwa hawajajiunga na Wakapuchini lakini walipenda maisha magumu zaidi kadiri ya kanuni ya Fransisko wa Asizi waliruhusiwa kuenda kuishi pamoja katika konventi za urekebisho. Ndiyo sababu waliitwa Wareformati.
Morelia, Michoacán
Morelia ni mji mkuu katika jimbo la Michoacán. Ni pia mji mkubwa wa kwanza katika jimbo huu. Mwaka 2005 ilikuwa na wakazi 608,049 mjini, pamoja na mitaa ya jirani rundiko la mji lina wakazi 735,624.
Uneo lake ni 1,119 km². Mji upo m 1,921 kutoka juu ya usawa wa bahari.
Mji ulianzishwa mwaka 1541.
Liamine Zeroual
Liamine Zéroual (amezaliwa 3 Julai 1941) alikuwa Rais wa nchi ya Algeria kuanzia 31 Januari 1994, hadi 27 Aprili 1999. Alifuatwa na Abdelaziz Bouteflika.
Ali Kafi
Ali Hussain Kafi (amezaliwa 1928) alikuwa Rais wa nchi ya Algeria kuanzia 2 Julai 1992, hadi 31 Januari 1994. Alifuatwa na Liamine Zeroual.
Mohamed Boudiaf
Mohamed Boudiaf (23 Juni 1919 - 29 Juni 1992) alikuwa Rais wa nchi ya Algeria kuanzia 11 Januari 1992, hadi siku ya kifo chake alipouawa. Alifuatwa na Ali Kafi.
Chadli Bendjedid
Chadli Bendjedid (amezaliwa 14 Aprili 1929) alikuwa Rais wa nchi ya Algeria kuanzia 9 Februari 1979 hadi 11 Januari 1992. Alifuatwa na Mohamed Boudiaf.
Konfusio
Konfusio (pia:Confucius kutoka Kichina: Kǒngzǐ (孔子) au Kǒng Fūzǐ (孔夫子) -- "Mwalimu Kong") (551 KK - 479 KK) alikuwa mwalimu na mwanafalsafa muhimu kabisa wa kale huko Uchina.
Jina lake halisi lilikuwa Kong Qiu (kwa Kichina: 孔丘) au Zhong Ni (kwa Kichina: 仲尼).
Alizaliwa katika Jimo la Lu (魯), China mnamo 27 ya mwezi namba nane kwa kalenda ya Kichina (inayotegemea Mwezi) mwaka 551 KK. Baba yake alikuwa akiitwa Shu Liang He (叔梁纥), na mama yake alikuwa akiitwa Yan Zheng Zai (顏徵在).
Kuanzia umri wa miaka 3, baba yake alipofariki, akawa anaishi na mama yake.
Akiwa bwana mdogo, alikuwa na shauku hasa ya kijifunza mambo mengi, na alikuwa na mapenzi sana na masuala ya ibada.
Pindi alipokua, alifanyakazi kama mmiliki rasmi wa mashamba na ng'ombe, kisha akawa mwalimu.
Confucius aliishi kipindi ambacho majimbo mengi yalikuwa yakipigana vita nchini China.
Kipindi hicho kilikuwa kikiitwa Bubujiko na Demani wakati wa kipindi cha Nasaba ya Zhou.
Confucius hakulipenda hili na kutaka kurejesha hali ya kawaida katika jamii.
Tarehe ya kuzaliwa ya Confucius (28 Septemba) ni sikukuu kule China. Katika siku hiyo watu husherekea walimu.
Say You'll Be There
"Say You'll Be There" ni wimbo wa dance-pop ulioimbwa na kundi la muziki wa pop la Kiingereza, Spice Girls. Wimbo ulitungwa na Spice Girls na Eliot Kennedy, kwa ajili ya albamu yao ya kwanza ya "Spice". Matayarisho yake yamefanywa na kikosi cha watu wawili-wana wa Absolute wakishirikisha nyimbo mchanganyiko wa pop na R&B, ikiwa imepigwa na solo la harmonica, lililopigwa na Judd Lander. Mashairi ya wimbo—yanaelezea mambo ambayo kundi hili yamepitia na jinsi wanapokuwa pamoja wakisaidiana.
Hii ni miundo na ordha kuu ya nyimbo zilizopo katika toleo la single ya "Say You'll Be There".
Golden Gate Bridge
Golden Gate Bridge ni daraja ambalo limepita juu ya Pwani ya San Francisco. Linatoka San Francisco linakwenda Marin County, katika jimbo la Marekani la California. Lilianza kutumiwa mnamo mwaka wa 1937. Lina urefu wa ft 9,266 (2,824 m). Wakati ujenzi wa daraja ulipokamilika, lilikuwa daraja refu kuliko yote duniani. Kwa sasa kuna madaraja manane ambayo ni marefu. Kwa watu wengi, huamini kwamba bado hili ndilo daraja zuri duniani.
Bolluca
`Bolluca ni mji na manispaa iliopo katika Mkoa wa Istanbul kwenye kanda ya Marmara huko nchini Uturuki.
Haraççı
`Haraççı ni mji na manispaa iliopo katika Mkoa wa Istanbul kwenye kanda ya Marmara huko nchini Uturuki.
Bahçeköy
`Bahçeköy ni mji na manispaa iliopo katika Mkoa wa Istanbul kwenye kanda ya Marmara huko nchini Uturuki.
Eminönü
Eminönü ni mji na wilaya iliopo katika Mkoa wa Istanbul kwenye kanda ya Marmara huko nchini Uturuki.
Bayrampasa
Bayrampasa ni mji na wilaya iliopo katika Mkoa wa Istanbul kwenye kanda ya Marmara huko nchini Uturuki.
Zama za Chuma
Zama za Chuma katika historia kilikuwa kipindi kirefu baada ya watu kuanza kutumia vifaa vya chuma. Kabla yake, walikuwa wakitumia vifaa vya shaba na awali mawe yaliyochongwa tu.
Sehemu nyingi za Ulaya, Afrika na Asia walifikia Zama hizi za Chuma kunako mwaka wa 500 KK. Kwa upande wa Ulaya, ni kipindi cha kabla ya historia, kwa sababu watu wa Zama za Chuma hawakuwa wakiandika kumbukumbu zao.
Chuma ni rahisi kukipata, lakini ni vigumu sana kukitengenezea vifaa. Inabidi kukiyeyusha kwa halijoto ya juu kuliko shaba. Watu waliojifunza namna ya kutengeneza vifaa kwa kutumia chuma walikuwa na uwezo wa kufanya vitu vingi sana kwa vyuma hivyo.
Hii inamaanisha kwamba tabia za watu hubadilika. Kwa mfano, watu wengi wana uwezo zaidi wa kumiliki jembe la chuma. Wameweza kulima mashamba yao vizuri na mazao kukua vyema kabisa.
Baadhi ya watu walibuni sarafu ili kusaidia kununua na kuuza mazao yao na vifaa vyao vya chuma.
Zama za Shaba
Zama za Shaba (kwa Kiingereza "") kilikuwa kipindi cha historia ambacho watu walitengeneza vifaa vyao kwa kutumia metali ya shaba na baadaye bronzi yenye mchanganyiko wa metali mbili: vipande tisa vya shaba kwa kipande kimoja cha stani.
Malighafi nyingine, kama mbao na mawe, zilikuwa zikitumika pia kwa zana, lakini shaba ilikuwa nzuri zaidi kwa kukatia na kuchongea, na ilikuwa rahisi sana kuitengenezea umbo la kitu.
Zama hizo za Shaba hazikutokea wakati mmoja kila mahali, kwa sababu makundi tofauti ya watu walianza kutumia shaba kwa vipindi tofauti kabisa. Kwa mfano, Ulaya Magharibi Zama za Shaba ziliisha kunako miaka ya 2000 KK hadi 800 KK. Kumbe upande wa Mashariki ya Kati zilianza takriban miaka elfu moja nyuma.
Zama za Mwangaza
Zama za Mwangaza (au Falsafa ya mwangaza au Mwangaza au Wakati wa akili) ni jina la vuguvugu la kiutamaduni hasa katika karne ya 18 barani Ulaya.
Kituo chake kikuu kilikuwa nchini Ufaransa kikiongozwa na wanafalsafa wawili ambao ni Voltaire na Denis Diderot. Huyo alieneza azimio la mwangaza kwa kutumia mfululizo wa Encyclopédie, kitabu kikubwa cha kwanza cha kumbukumbu.
Azimio muhimu zaidi la mwangaza lilikuwa ni kuamini watu kwa sababu. Watu wote wana uwezo wa kujifikiria. Kwa hiyo, mtu hapaswi kuamini vitu kwa nguvu ya kimamlaka. Watu hawatakiwi kuamini kinachofundishwa na Kanisa wala kile anachofundisha mchungaji.
Azimio lingine muhimu ni kwamba jamii imeendelea vyema kwamba wanachama wake wote wana vyeo sawa tu, hamna ubaguzi, wanashirikiana sawa tu katika usanifu.
Tapo hilo la falsafa lilianza mwishoni mwa karne ya 17 na kuenea katika karne ya 18 katika Ulaya nzima na hatimaye Marekani likisisitiza akili na nafsi ya mtu kuliko mapokeo.
Lengo lilikuwa kurekebisha jamii kwa kufuata uelewa wa akili, hasa kupitia mbinu za sayansi, si desturi na mafundisho ya imani, hasa ya Kanisa Katoliki.
Ilifanya wengi wapate wasiwasi kuhusu dini na wazingatie zaidi sayansi, ikiathiri historia yote iliyofuata hata upande wa siasa.
Kati ya watu walioisambaza, muhimu zaidi ni wanafalsafa Baruch Spinoza (1632–1677), John Locke (1632–1704), Pierre Bayle (1647–1706), Voltaire (1694–1778) na nwanafizikia Isaac Newton (1643–1727).
Mara nyingi watawala waliunga mkono watu kama hao wakajaribu kutekeleza maelekezo yao kwa serikali.
Baada ya mwaka 1800 watu wengi walianza kushtukia matokeo yake (hasa Mapinduzi ya Kifaransa) na kuelekea upande mwingine, ule wa hisia.
Milki ya Wamongolia
Milki ya Wamongolia ilikuwa eneo lililotawaliwa na (khans) wa Mongolia kuu kunako karne ya 13 na 14. Hili lilikuwa moja kati ya milki kubwa sana katika historia ya umiliki wa ardhi.
Nyumbani halisi kwa Wamongolia, ilikuwa imepakana na Milima ya Khingan kwa upande wa mashariki, Milima Altai na Tian kwa upande wa magharibi, Mto Shilka na safu za milima na [Ziwa Baikal]] kwa upande wa kaskazini, na Ukuta Mkubwa wa China kwa upande wa kusini.
Milki hii ilianzishwa na Genghis Khan mnamo 1207 BK pale alipoyaleta pamoja makabila ya Mongolia. Akaja kufa mnamo 1227 BK. 
Baadaye Kublai Khan akaendeleza kupanua milki hii akakuta Nasaba ya Yuan iliotawaliwa na Wamongolia huko China. Baadaye ikaja kupagalanyika katika milki tofauti, na zote katika hizo ziliangamizwa.
Wakati nguvu ya milki za Wamongolia ilikuwa imepungua tayari, Tamerlan (Timur), aliyetoka katika ukoo wa Kimongolia uliopokea Uislamu, aliunda milki mpya kati ya Uhindi ya magharibi, Asia ya Kati na Syria ya mashariki.
Milki ya Uingereza
Milki ya Uingereza (pia: Milki ya Britania, ing. "British Empire") ilikuwa milki kubwa ambayo ilijumlisha maeneo yaliyomilikiwa na Ufalme wa Maungano. Milki hii ilikuwa himaya kubwa ya kisiasa katika historia nzima, na iliweza kumiliki wakati wa kilele chake robo ya uso wa dunia.
Zaidi ya watu milioni 458 walikuwa chini ya udhibiti wa seikali ya London. Leo hii, maeneo yake mengi yamekuwa nchi huru zilizo wanachama wa Jumuiya ya Madola.
Kiini cha milki hii kilikuwa utawala wa Uingereza juu ya Uhindi uliotajirisha nchi tawala. Mwanzoni ilikuwa kampuni ya binafsi iliyofanya biashara huko, baadaye kutwaa maeneo hadi Uhindi yote kuwa mchanganyiko wa makoloni na "maeneo lindwa" zilizosimamiwa na washauri Waingereza kando ya watawala wenyeji.
Katika maeneo mengine Uingereza haukutafuta utawala wa moja kwa moja lakini ilitandaza nyavu za vituo vya kijeshi na kibiashara juu ya sehemu zote za dunia. Pale ambako wafanyabiashara wa Uingereza walikuwa na maslahi jeshi liliingia kati kuhakikisha ya kwamba wapate faida jinsi ilivyokuwa katika China ambayo haikufanywa kuwa koloni lakini ililazimishwa kuruhusu biashara ya madawa ya kulevya kwa njia ya vita mbili.
Katika karne ya 19 Uingereza ilichukua pia utawala juu ya sehemu kubwa ya Afrika; ingawa serikali ya London ilisita mara nyingi kuchukua maeneo mapya, maslahi ya wafanyabiashara na walowezi yalisababisha uenezaji wa himaya yake.
Katika robo ya mwisho wa karne ya 19 mashindano kati ya mataifa ya Ulaya yalisababisha kutwaliwa kwa maeneo mengine hasa kwa shabaha ya kwamba nchi nyingine isienee; kwa njia hii Kenya ikawa koloni la Uingereza.
Mwisho wa karne ya 19 Uingereza ilianza kuyapa makoloni kadhaa viwango tofauti vya kujitawala kama "dominion" kama idadi ya wakazi Waingereza ilikuwa kubwa; kwa njia hii nchi kama Kanada, Australia, New Zealand na Maungano ya Afrika Kusini zilipata serikali na katiba zao na kiwango cha kujitawala kiliongezeka polepole hadi mfalme au malkia wa Uingereza alikuwa mkuu wa dola wa heshima bila athira juu ya siasa tena.
Baada ya Vita Kuu ya Pili ya Dunia Uingereza ilikosa nguvu ya kuendelea na utawala juu ya maeneo haya makubwa. Ilipaswa kuyapa uhuru, kuanzia Uhindi na Pakistan mwaka 1947 hadi nchi za Afrika tangu mwaka 1960.
Makoloni kadhaa, hasa nchi za visiwa vidogo, yaliamua kutotafuta uhuru yakaendelea kama Maeneo ya ng'ambo ya Uingereza hadi leo. Koloni la mwisho lililorudishwa kwa nchi mama ilikuwa Hongkong mwaka 1997.
Visiwa vya Falkland vilisababisha vita kati ya Uingereza na Argentina mwaka 1982 kwa sababu Argentina inadai visiwa kama mali yake ikapeleka wanajeshi visiwani, lakini Uingereza ulidai wakazi wa Falkland wanataka kuendelea kama raia wa Uingereza, wakaondoa Waargentina kwa nguvu ya kijeshi.
Tapachula, Chiapas
Tapachula ni mji mkubwa wa pili katika jimbo la Chiapas. Kwa mujibu wa sensa iliyofanyika mnamo mwaka wa 2005, mji una wakazi wapatao 258,008 wanaoishi katika mji huu. Eneo lake ni 303 km².
Mji ulianzishwa mwaka 1821.
Shoro (Acrocephalidae)
Shoro ni ndege wadogo wa familia Acrocephalidae. Spishi za familia Locustellidae (zamani Megaluridae) zinaitwa shoro pia. Ndege hawa wana rangi ya kahawa au kijivu mgongoni na nyeupe au njano chini. Spishi nyingi huhamia Afrika wakati wa majira baridi huko Ulaya. Spishi za "Acrocephalus" zinatokea mahali yenye matete, mafunjo au uoto mwingine wa maji katika Afrika, Asia na Ulaya; spishi nyingine hupenda miti au vichaka. Hula wadudu. Hujenga tago lao kwa umbo wa kikombe au kikapu kwa majani na pengine vijiti. Tago la spishi za "Acrocephalus" limefungiwa mabua ya matete. Jike huyataga mayai 2-6.
Mdororo Mkuu
Mdororo Mkuu ulikuwa kipindi ambacho uchumi wa Marekani na sehemu nyingine za dunia ulikuwa mbaya sana. Ulianza na Kuanguka kwa Soko la Hisa la Marekani 1929. Bei za masoko katika Soko la Hisa la Marekani zilianguka kuanzia tarehe 24 Oktoba hadi 29 Oktoba 1929. Watu wengi sana walipoteza kazi zao. Watu wengi wakawa maskini na kutokuwa na makazi. Hii ilimaliza utajiri wa Roaring Twenties. Ile siku ambayo imesemwa kuwa mwanzo wa Mdororo Mkuu inaitwa "Black Tuesday."
Wakati Mdororo Mkuu umeanza, Herbert Hoover ndiye aliyekuwa rais wa Marekani. Watu walipiga kura kwa ajili ya rais mpya hapo 1932. Jina lake lilikuwa Franklin D. Roosevelt. Roosevelt alivyopata serikali akapata kupitisha sheria mpya na mipango ya kusaidia watu ambao walipata kuumizwa na Mdororo Mkuu. Hiyo mipango ilikuwa ikiitwa New Deal.
Mdororo Mkuu ulikuwa mbaya sana, lakini kwa msaada wa kila mmoja, kukawa na afadhali, na kila kitu kikaja kuwa sawa. Kati ya miaka 1939 na 1944 watu wengi wakapata kazi tena kwa sababu ya Vita Kuu ya Pili ya Dunia, na huo Mdororo Mkuu ukawa unaelekea ukingoni na maisha yakawa kawaida na si kama hapo awali.
Gottlieb Daimler
Gottlieb Daimler (17 Machi 1834 – 6 Machi 1900) alikuwa mhandisi kutoka nchi ya Ujerumani. Mwaka wa 1885 alibuni injini ya petroli kwa ajili ya magari na vyombo vinginevyo. Hii ilikuwa injini ya petroli ya kwanza iliyokuwa ndogo na kuzunguka haraka. Baada ya kuanzisha kampuni yake ya binafsi, aliuza motokaa ya kwanza mwaka wa 1892.
Kampuni yake iliunganishwa baadaye na ile ya Karl Friedrich Benz kutengeneza magari mashuhuri ya Daimler-Benz.
Şalom
Şalom (Kiebrania: "שָׁלוֹם" - "Amani") ni gazeti la Kiyahudi ambalo huchapishwa kila wiki huko nchini Uturuki. Tahajia ya neno ni ya Kituruki lakini jina lenyewe ni la Kiebrania Shalom.
Lilianzishwa tarehe 29 Oktoba, 1947 na mwandishi wa habari wa Kituruki-Kiyahudi Avram Leyon. Linachapishwa mjini Istanbul. Lugha yake ni Kituruki lakini huwa pia na ukurasa moja kwa Ladino. Yakup Barokas ni mhariri wake. Mzunguko wake ni karibu 5,000.
Ladino
Ladino (pia: Kihispania ya Kiyahudi) ni lugha inayozungumzwa na Wayahudi katika nchi mbalimbali. Ni lugha ya karibu na [Kihispania] ikiwa na maneno ya Kiebrania ndani yake. Wasemaji wengi wako Israel, halafu Uturuki, Bulgaria na Marekani. Idadi ya wasemaji inaendelea kupungua; mnamo 1990 walikuwa 150,000 duniani.
Asili ya lugha hii ni jumuiya kubwa ya Wayahudi walioishi Hispania hadi karne ya 15. Hadi mwaka 1492 sehemu za Hispania ilitawaliwa na Waarabu. Baada ya kutekwa kwa nchi yote na Wahispania Wakristo walianza kuwa na wasiwasi kuhusu Waarabu Waislamu na pia Wayhudi waliokaa nchini. Matso makali yalifuata na dini zote nje ya Ukristo wa kikatoliki zilipigwa marufuku. Waislamu na Wayahudi wengine walikuwa Wakristo lakini wengi waliondoka Hispania na kukimbilia nchi za nje.
Kwa njia hii Wayahudi wenye lugha ya Kihispania walifika katika nchi za Ulaya ya Magharibi na Milki ya Osmani kuanzia Afrika ya Kaskazini hadi Uturuki. Walijenga sinagogi zao wakaendelea kutumia Kihispania chao.
Zamani lugha iliandikwa kwa herufi za Kiebrania lakini nje ya Israeli huandikwa kwa alfabeti ya Kilatini.
Ladino imetunza maneno mengi ya Kihispania cha Kale.
Jumuiya za Wayahudi waliotumia Kiladino ziliathiriwa vibaya sana na maangamizi makuu dhidi ya Wayahudi wa Ulaya mnamo 1941-1945 wengi waliuawa.
Orodha ya Wafalme wa Uswazi
Orodha ifuatayo inataja wafalme wa Uswazi katika vipindi vitatu. Cha kwanza ni kabla ya mwaka 1780 ambapo hakuna uhakika wa miaka, cha pili ni kuanzia 1780 hadi 1968, cha tatu ni kuanzia 1968 hadi sasa.
Ngwane V wa Uswazi
Ngwane V (1876 - 10 Desemba 1899) alikuwa mfalme wa Uswazi kuanzia mwezi wa Februari 1895 hadi kifo chake. Mara aliitwa Mfalme Bhunu pia.
Baada ya kifo chake cha ghafla alifuatwa na mwana wake Sobhuza II baada ya utawala wa Malkia Labotsibeni Gwamile Mdluli.
Sobhuza II wa Uswazi
Ngwenyama Sobhuza II (22 Julai 1899 - 21 Agosti 1982) alikuwa mfalme wa Uswazi kuanzia tarehe 10 Desemba 1899 hadi kifo chake. Wakati wa utoto wake, Malkia Labotsibeni Mdluli alitawala badala yake. Sobhuza alipewa utawala tarehe 22 Desemba 1921.
Baada ya kifo chake alifuatwa na mwana wake Mswati III baada ya utawala wa Malkia Dzeliwe na Malkia Ntombi.
Mswati III wa Uswazi
Mswati III (amezaliwa 19 Aprili 1968) ni mfalme wa Uswazi tangu tarehe 25 Aprili 1986.
Jamii
Jamii ni istilahi inayoelezea uwepo wa pamoja wa mwanadamu (kwa pamoja, inataja jumla ya mitandao ya kijamii na nguvu ya mitandao yake).
Haitaji kila kitu ambacho mtu anafikiria kuwa nacho au hana, bali yale ya mambo ambayo kila mtu anayetenda kwa dhumuni maalumu.
Jamii ni watu wanaokaa pamoja na kushirikiana kwa mambo mbalimbali, kwa mfano masuala ya afya, elimu na ulinzi: mambo hayo yanapowakutanisha watu hujenga kitu kinachoitwa jamii, jamii hujenga umoja na upendo baina ya watu husika.
Jamii bora inahitaji watu wenye upendo: watu wakipendana huweza kuishi na kujenga jamii bora, hivyo ni vyema watu wa sehemu husika wapendane ili waweze kujenga jamii ya namna hiyo.
Tabia
Tabia (au mwenendo) inaweza kuwa na maana vitu viwili vinavyohusiana. Kimsingi inamaanisha: kile ambacho mnyama au mmea hupenda kufanya.
Hisia
Hisia ni mihemko ambayo binadamu na wanyama hujisikia moyoni na huathiri mwili pia kupitia ubongo.
Kadiri ya saikolojia zinaweza kuwa za pendo, hamu, furaha, au kinyume chake za chuki, woga, hasira, huzuni na nyingine nyingi tu.
Zinaitwa pia maono.
Fikira
Fikira au Fikra (kutoka neno la Kiarabu) ni ujumbe uliotumwa kutoka akilini kwa ajili ya viumbe hai ili kujua kutenda jambo bila kukosea.
Fikra husaidia na maamuzi: wanyama mara nyingi huishi bila ya kufikiri, yaani kujua nini kesho atafanya, lakini wanadamu hutumia fikra na kufikiria na kuvumbua vitu ambavyo vinahitajika. Bila fikra za mawazo, dunia isingeendelea sana.
Ukomunisti
Ukomunisti ni njia ya kisiasa ya kufikiri na dhana ya jinsi gani jamii inapaswa kufanya kazi na kupanga mambo yake.
Ukomunisti ni aina ya ushoshalisti ambao unasema haipaswi kuwa na tofauti za matabaka katika jamii.
Ukomunisti unasema watu wa kila sehemu ya dunia wanapaswa kumiliki zana, viwanda, na mashamba ambayo yanatumiwa kuzalishia bidhaa na vyakula. Mchakato huu wa kijamii hujulikana kama umiliki wa kawaida. Katika jumuia ya wakomunisti, hakuna mali binafsi.
Kwa mujibu wa waandishi na wafikiri wa Ukomunisti, lengo la Ukomunisti ni wafanyakazi kuchukua udhibiti wa viwanda na biashara na kusimamia uchumi kidemokrasia.
Baada ya wafanyakazi wa serikali kuimarisha maslahi yao wangeweza polepole kuleta zana zote za uzalishaji chini ya udhibiti wao, mpaka hapo mfumo wa bila matabaka na hali ya kutokuwa na serikali katika jamii imeumbwa.
Hili ni wazo la kizamani, lakini limeanza kuwa maarufu baada ya Mapinduzi ya Ufaransa na harakati nyingine maarufu za huko Ulaya mwanzoni mwa miaka ya 1800.
Pamoja na hoja ya kufikia hali ya usawa bila utawala kati ya wanadamu wanaitikadi wa ukomunsti waliona ni lazima kuwa na kipindi cha udikteta ambako wakomunisti wanashika utawala na kukandamiza upinzani dhidi ya mabadiliko waliyoona ya lazima kufikia shabaha yao.
Vladimir Lenin alipanua nadharia ya ukomunisti akidai lazima kuwa na chama cha kikomunisti kinachopanga mapinduzi na kushika utawala katika kipindi alichoita "udikteta wa wafanyakazi".
Diplomasia
Diplomasia (kutoka neno la Kigiriki δίπλωμα, diploma, yaani "hati rasmi inayotoa fadhili fulani") ni taratibu zinazoratibu mahusiano katika ngazi ya kimataifa kati ya nchi na nchi au nafsi za kisheria nyingine zenye hadhi ya kimataifa.
Diplomasia inaratibu majadiliano baina ya nchi moja au nchi zaidi ya moja na nchi nyingine. Diplomasia hutokea sana pale nchi mbili au zaidi zikipigana. Diplomasia inasaidia kusimamisha vita. Lakini pamoja na kipindi mazungumzo haya yanapohusu masuala ya haki na amani, siku hizi diplomasia hutumika kwa masuala ya biashara, uchumi na utamaduni pale nchi zikisainiana mikataba.
Diplomasia inamdai mhusika awe na utaalamu hasa upande wa sheria, pamoja na ustaarabu na sifa nyingine zinazorahisisha mafungamano.
Demokrasia
Demokrasia (kutoka neno la Kigiriki δημοκρατία, "dēmokratía", maana yake "utawala wa watu": δῆμος, dêmos, maana yake "watu" na κράτος, krátos, maana yake "utawala") ni aina ya serikali.
Neno hilo lilitumika kuanzia karne ya 5 KK kuelezea mtindo wa utawala uliotumika katika Athene na miji mingine kadhaa ya Ugiriki, kinyume cha ἀριστοκρατία, aristokratía, "utawala wa masharifu".
Kwenye demokrasia watu fulani wa jamii wanamchagua kiongozi wao.
Kuna njia nyingi za kufanya hivi, lakini mchakato kamili kwa kawaida huitwa "kushikilia uchaguzi".
Vyama vya siasa huhusika na masuala ya siasa. Yaonekana kwamba yaweza kuwa rahisi kuwa na chama cha kisiasa. Chama kitakachoshinda uchaguzi kitamchagua kiongozi kinayemtaka.
Demokrasia ni mfumo wa serikali ambapo wananchi wote ni sawa mbele ya sheria na wanashiriki katika kufanya maamuzi ya kitaifa juu ya masuala ya umma. Wakati mwingine wananchi hushiriki moja kwa moja - hii ina maana kwamba wao hupiga kura moja kwa moja kwenye masuala kama vile sheria na katika chaguzi. Wakati mwingine huwakilishwa na viongozi wao waliowachagua.
Ni utawala wa watu, na watawala hutawala kwa ridhaa ya watu.
Kwa hiyo kwa kifupi Demokrasia ni mfumo unatoa fursa ya madaraka kwa umma moja kwa moja au kutokana na uwakilishi.
Abraham Lincoln, Rais wa 16 wa Marekani, alisema Demokrasia ni serikali ya watu/mfumo wa utawala wa watu, kwa ajili ya watu na unaotokana na watu. Watu wanaunda serikali.
Diskografia
Diskografia (kutoka Kiing.: Discography) ni utafiti na uorodheshaji wa rekodi za nyimbo. Neno linatokana na neno "diski", ambayo ilikuwa ikitumika sana kutajia muundo ambao ulikuwa ukitumika sana kwa jili rekodi za muziki kwenye karne ya 20, na "-graph" kiambishi tamati kinamaanisha kitu kilichoandikwa.
Kuorodhesha kwa rekodi zote za muziki kwa mwanamuziki au mwimbaji kikawaida huitwa "diskografia".
Tuxtla Gutiérrez, Chiapas
Tuxtla Gutiérrez ni mji mkuu na mji mkubwa katika jimbo la Chiapas. Kuna wakazi 503,320 (2005), na pamoja na rundika la mji ni 1,097,524. Eneo lake ni 412,40 km². Mji upo m 600 kutoka juu ya usawa wa bahari.
Mji ulianzishwa mwaka 1560.
Shoro (Locustellidae)
Shoro ni ndege wadogo wa familia Locustellidae. Spishi za familia Acrocephalidae zinaitwa shoro pia. Shoro wa Locustellidae wana mkia mrefu kuliko wale wa Acrocephalidae. Rangi zao ni sawa lakini spishi nyingi zina michirizi myeusi mizito. Takriban spishi zote zinatokea maeneo ya tropiki na nusutropiki ya Afrika na Asia; spishi chache zinatokea maeneo baridi ya Ulaya na Asia na hizi huhamia Afrika na kusi ya Asia wakati wa majira ya baridi. Ndege hawa hupatikana sehemu za manyasi na vichaka, pengine misituni. Hula wadudu. Hulijenga tago lao kwa umbo wa kikombe au kikapu kwa majani na pengine vijiti. Jike huyataga mayai 2-6.
Urekebisho wa Kikatoliki
Urekebisho wa Kikatoliki ulikuwa kipaumbele cha Wakristo wengi wa Kanisa Katoliki hasa katika karne XV na XVI.
Juhudi hizo zilikuwa na upana mkubwa na kuhusu kwa namna ya pekee mambo matano yafuatayo:Juhudi hizo zilipata nguvu mpya baada ya Matengenezo ya Kiprotestanti (yaliyoanzishwa na Martin Luther mwaka 1517) kupamba Ulaya Kaskazini kuanzia Ujerumani. Kwa sababu hiyo ukaja kuitwa (1776) 'Counter-Reformation'. Ukweli ni kwamba urekebisho wa Kikatoliki ulianza kabla ya Uprotestanti, hasa Italia, ukaendelea sambamba nao.
Pamoja na hayo ni kwamba, baada ya Uprotestanti kuanza, juhudi zilielekea pia kuzuia uenezi wake na kuurudisha nyuma katika maeneo mbalimbali, k.mf. Polandi.
Juhudi hizo zilipitishwa na Mtaguso wa Trento, ambao ndio mtaguso mkuu wa Kanisa Katoliki uliodumu muda mrefu zaidi (1545–1563) na kutoa mafundisho na maagizo mengi zaidi.
Katika hayo upande mmoja ilionekana nia ya kupokea baadhi ya hoja za Waprotestanti, ambao kwa wakati huo walikuwa wameshagawanyika makundimakundi, upande mwingine ilionekana nia ya kutetea imani sahihi ya mapokeo ya mitume pale ambapo msimamo wa Waprotestanti ulitazamwa kuwa uzushi, kwa mfano kuhusu sakramenti.